Grundejerforeningen ”Kyndelmisse”

Hundested

**Referat fra**

**Generalforsamling**

onsdag d. 23. februar 2022 kl. 18.30 i

i Fyrgården, Fyrstien 1, 3390 Hundested.

Dagsorden ifølge vedtægterne

Der var mødt 9 stemmeberettigede op til generalforsamlingen.

1. **Valg af dirigent**

Susan Åxman blev valgt og kunne konstatere at generalforsamlingen er lovligt indkaldt

1. **Formandens beretning:**

Velkommen til de fremmødte ved Generalforsamlingen d. 23/2-2022.

Og hjertelig velkommen til alle de nye grundejere i vores forening.

Det er jo ikke så længe siden vi havde vores sidste generalforsamling, så derfor er det ikke de store begivenheder der præger beretningen

Vi har alle stadig haft begrænsninger i vores hverdag og passet på hinanden, så det er dejligt vi nu kan følge den vante rytme med generalforsamling i 1. kvartal

**Veje**

Fra september – hvor vi havde sidste generalforsamling - og til årets udgang – har der været lidt ukrudt brænding, som stadig er en del af vejvedligeholdelsen, Vinter kan vi vist ikke tale om der har været, så det er kun lidt saltning, der har præget vintermåneden, og jeg fornemmer, at saltforbruget er dalet lidt.

Desuden har vi fået Vejdoktoren til at klare de forseglinger der måtte være på vores veje, Kønt er det ikke, men vi får lukket de revner der var, så vores veje kan holde lidt længere. Han er ikke helt færdig endnu, da frosten satte ind. Resten bliver færdiggjort når vejret tillader det igen.

Der er blevet skifte vejbelysning på vores vej. Dette er ikke noget GF er blevet informeret om, så jeg er ikke klar over, om alt er skiftet i vores GF. Det er måske også gjort på en lidt underlig måde – firmaet der stod for opgaven, har ikke været så gode til at rydde op efter sig (grene og afklip) så det lå på fortovene og blev derefter blæst rundt på vores veje!

**Bestyrelsen.**

Jeg vil takke bestyrelsen for godt og meningsfyldt samarbejde – vi har begrænset os m.h.t. møder, men det har ikke været noget problem – vi kan jo altid komme i kontakt med hinanden.

Til sidst vil jeg opfordre til, at alle grundejere i GF Kyndelmisse - bare en gang i mellem – læser vores regler og vedtægter igennem. De er ikke så omfattende, men de giver en god indikation af, hvad vi må og ikke må og hvordan vi viser hensyn til vores naboer.

**Så - husk at overholde vores ordensreglement, samt oplyse ny ejer ved salg af ejendom til bestyrelsen. Skulle I have ny ideer, ris eller ros, er I altid velkommen til at kontakte bestyrelsen, enten på vores mail eller telefon – som I finder på hjemmesiden.**

Formandens beretning godkendt uden kommentarer.

1. **Regnskab 2021**

Regnskabet blev gennemgået og godkendt uden kommentarer

1. **Fastsættelse af honorar til formanden, kassereren og bestyrelsesmedlemmer.**

 Formanden og kassereren modtager kr. 5.000, - om året.

 Bestyrelsesmedlemmer modtager kr. 2.500, - om året.

 Enstemmigt godkendt

1. **Indkomne forslag**

Der er ikke kommet nogen forslag.

1. **Indkøb og opsætning af hjertestarter.**

En hjertestarter vil koste inkl. opsætning 25.000 kr. og årlig vedligeholdelse ligger på 1500 kr.

Forslaget enstemmigt vedtaget.

Den vil blive placeret på carporten Stedmodervej 2.

1. **Fastsættelse af kontingent. Bestyrelsen foreslår uændret kontingent – se nedenstående opdeling:**

 Drift af grundejerforeningen kr. 250,00

 Vedligeholdelse af vej kr. 700,00

 Snerydning/vejvedligehold kr. 450,00

 kr. 1.400,00

Enstemmigt vedtaget.

1. **Valg:**

 Sanne Jespersen Ikke på valg

Kasserer Gert Jensen vælges for to år Modtager genvalg

Bestyr. medlem Lisa Wind Gade Ikke på valg

Bestyr. medlem Jan Petersen Ikke på valg

Bestyr. medlem Svend Lange Modtager ikke genvalg

Bestyr. suppleant for 1 år Vakant

Revisor Gert Gade Ikke på valg

Revisor suppleant Susan Åxman for et år Modtager genvalg

Gert Jensen genvalgt som kasserer

Susy Hansen blev valgt som nyt bestyrelsesmedlem

Anders Dawell Falkenskiold blev valgt som bestyr. suppleant.

Susan Åxman genvalgt til revisor suppleant.

Bestyrelsen ser herefter således ud:

Formand Sanne Jespersen, Resedavej 5

Kasserer Gert Jensen, Petuniavej 4

Lisa Wind Gade, Astersvænget 1

Susy Hansen, Indertoften 10.

Jan Flemming Petersen, Søndergade 17 (ejer af Sommerstien 4)

Bestyrelses suppleant, Anders Dawell Falkenskiold, Stedmodervej 4

Revisor Gert Gade, Astersvænget 1

. Revisor suppleant, Susan Åxman, Søndergade 17 (ejer af Sommerstien 4)

Bestyrelsen konstituerer sig på først komne bestyrelsesmøde.

1. **Eventuelt.**

Der bliver spurgt ind til sikkerheden for at indkaldelsen til generalforsamlingen bliver set.

Indkaldelsen er sat på hjemmesiden, på Face Book og annonce i Halsnæs Posten. Sidste år blev indkaldelsen hus omdelt. Dette for at se, om det ville give en større tilslutning. Dette var desværre ikke tilfældet. Der opfordres til at vi alle spørger naboer om de har set indkaldelsen.

Det er efterhånden ret bekosteligt og få indkaldelsen i avisen og tilsyneladende har det ikke effekt på fremmødet til generalforsamlingen. Flere af de tilstedeværende oplyser, at de ikke har set den i avisen. Forslag om at der på generalforsamlingen 2023 skal være et punkt om evt. vedtægtsændring ang. annoncering. Bestyrelsen har taget det til efterretning.

Der opfordres til, at alle jævnligt tjekker vores hjemmeside for nyheder.

Referent: Lisa Wind Gade